
V Dunajskej Strede 04.09.2024	Vypracovala : Andrea Váradyová
Úvod
Moderná koncepcia materskej školy vychádza z celkového cieľa predprimárneho vzdelávania. Hlavnou úlohou je doviesť každé dieťa k tomu, aby získalo veku primeranú motorickú, kognitívnu a sociálno-emocionálnu samostatnosť pre jeho ďalší rozvoj a učenie, pre život a vzdelávanie.

Vízia
Víziou je materská škola, ktorá bude vytvárať optimálny súbor podmienok a okolností, aby:
· deti prežívali plnohodnotné detstvo, v ktorom nechýba harmónia, istota a láska,
· rodičia boli spokojní, že ich deti dostávajú kvalitnú edukáciu v zaujímavom a príjemnom prostredí,
· zamestnanci boli hrdí nato, že pracujú v Materskej škole Ružový háj.


Ciele a úlohy
„Hlavným cieľom výchovy a vzdelávania v materskej škole je dosiahnutie optimálnej kognitívnej, senzo-motorickej a sociálno-citovej úrovne ako základu školského vzdelávania v základnej škole a pre život v spoločnosti“ (ŠtVP, 2016).

CIELE A ÚLOHY KĽÚČOVÝCH OBLASTÍ ROZVOJA MŠ
Oblasť riadiacej práce:
· Uplatnenie	kooperatívneho	riadenia,	kde	každý	jednotlivec	uplatňuje	svoje kompetencie a právomoci.
· Dodržiavanie platnej legislatívy, včasné poznanie aktuálnych zmien a úprav.
· Motivácia  zamestnancov  k  profesijnému  a  osobnostnému  rozvoju  na  základe
cieľavedomej kontroly, objektívneho hodnotenia.
· Efektívna komunikácia, rešpektovanie názoru iných, riešenie aktuálnych problémov, skvalitňovanie medziľudských vzťahov organizáciou spoločných aktivít.
· 	Prezentácia školy na verejnosti (školské a verejné aktivity školy, zverejňovanie článkov, webstránka školy).
Oblasť výchovy a vzdelávania:
· Podporovanie komplexného rozvoja osobnosti dieťaťa, ktorý sa opiera o prirodzenosť a jedinečnosť detskej osobnosti.

· Poznanie aktuálnej zóny rozvoja dieťaťa a jeho zameranie na dosiahnutie najbližšej
zóny rozvoja na základe poznania preferovaného štýlu vnímania a myslenia.
· Vytváranie priestoru a podpora tvorivého prístupu učiteliek pri uplatňovaní inovačných stratégií a foriem práce v predprimárnej edukácii.
· Preferované využívanie aktivizujúcich a zážitkových metód vo výchove a vzdelávaní.
· Uplatňovanie dominancie hry a pohybu ako prirodzenej potreby dieťaťa.
· Obohatenie  edukačnej  ponuky o  prvky  environmentálneho  zamerania,  aktivity
zamerané na budovanie zdravého životného štýlu, výlety a exkurzie.
· Dôsledný prístup pri príprave detí na vstup do ZŠ.
· Tvorba individuálneho vzdelávacieho programu pre deti so ŠVVP a odkladom PŠD.
· Spolupráca pedagogických zamestnancov pri dotváraní, dopĺňaní ŠkVP a inej
dokumentácie MŠ a podporovať medziľudské vzťahy v rámci kolektívu MŠ. 
Oblasť materiálno-technického vybavenia a údržby školy:
· Úprava školského dvora MŠ podľa potrieb detí na efektívne využitie pobytu vonku.
· Zabezpečenie separácie odpadu priamo do kontajnerov v areáli MŠ/Kukamanó/,výmena malých bránok v areáli MŠ.
· Účelné	dopĺňanie	hračiek,	didaktických	pomôcok	a	telovýchovného	náčinia,
vytváranie podnetného prostredia deťom pre riadenú i spontánnu činnosť.
· 	Zabezpečenie didaktických pomôcok do tried – IKT.
· Zakúpenie nových úložných priestorov pre postele a nové posuvné dvere.
· Vyhľadávanie a využívanie možností na zaistenie materiálnej i finančnej pomoci zo
strany sponzorov, nadácií i neziskových organizácií.
· V rámci možností zabezpečiť viaczdrojové financovania MŠ – uchádzanie sa o granty na základe podávania projektov (Projekt Kukkónia).
Oblasť rozvoja ľudských zdrojov:
· Podpora zvyšovania odbornosti pedagogických zamestnancov na základe Plánu profesijného rozvoja a z neho vychádzajúceho ročného Plánu profesijného rozvoja pedagogických zamestnancov.
· Spolupráca pedagogických zamestnancov na tvorbe projektov na základe stanovenia úloh a vhodnej motivácie, využívanie odbornosti učiteliek pri ich realizácii.
· Náhrada pedagógov odchádzajúcich do starobného dôchodku s kvalifikovanými pedagogickými a odbornými zamestnancami.
· Diskusie s pedagogickými zamestnancami o ich profesijnom raste.


· 	Prostredníctvom rozvojových stratégii sa sústrediť na oblasti v ktorých pedagógovia vynikajú, ale zároveň nezanedbať nedostatky akými sú absentujúce metodické a organizačné zručností. 
· 	Motivovať začínajúcich ale aj starších učiteľov, vzájomná výmena skúseností zameraných na zvyšovanie odbornosti pedagógov.
Oblasť spolupráce s rodičmi a širšou komunitou:
· Organizovanie tradičných aktivít na základe Plánu spolupráce rodiny a školy (školské akcie), obohacovanie o nové akcie a neformálne stretnutia (Tekvicový festival, Príprava na Advent, Mikuláš, Posedenie pri vianočnom stromčeku,...)
· Poskytovanie odborno-metodickej pomoci rodičom a poradenských konzultácií, pomoc a poradenstvo CPaP Dunajská Streda .
· Udržanie, rozvíjanie a skvalitňovanie spolupráce: MŠ a zriaďovateľ, ZŠ, ZUŠ, Mestská knižnica v Dunajskej Strede, rada školy.
Návrhy konkrétnych úloh a cieľoch v oblasti rozvoja materskej školy:
· Organizačne zabezpečiť prevádzku materskej školy
· Vymaľovať triedy, chodby
· V rámci modernizácie vymeniť okná a vchodové dvere
· Obnoviť zeleň na školskom dvore, výrub tují, chorých, poškodených stromov
· Prekladať návrhy nových projektov
· Vytvoriť hudobné ihrisko
· Dopĺňať moderné učebné pomôcky
· Dopĺňať vnútorné vybavenie tried
· Obnoviť plot, brány okolo materskej školy (maľovanie plotu s rodičmi).






Koncepčný zámer MŠ smeruje k zdokonaleniu edukačného procesu, je to otvorený materiál, ktorý môže byť dopĺňaný na základe zmien v legislatíve 
i zámerov zriaďovateľa.

